Diari Oficial de la Generalitat Valenciana


Sumari del DOGV 6166, del 16-12-2009 (2009/13753)

Notificació del laude emés per la Junta Arbitral de Transports de València a Tec Instalaciones, SL. Expedient número V-228/2009.
--------------------------------------------------------------------------------------------------------------------------------

### Dades del document

Número de DOGV
:   6166

Data del DOGV
:   16-12-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/13436


Data del document
:   25-11-2009

Organisme emissor
:   Conselleria d'Infraestructures i Transport

Tipus de document
:   Edicte

Notificació del laude emés per la Junta Arbitral de Transports de València a Tec Instalaciones, SL. Expedient número V-228/2009. [2009/13573]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Tec Instalaciones, SL, que s'ha dictat laude en l'expedient referenciat i atés que no ha sigut possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
«Tribunal. President: Ramón Escrig Moreno. Vocals: Aurora Costa Vicente i Palmira Martínez Ferri, que justifica la seua absència. La Secretària-vocal: Amparo Peris Catalá. Parts. Reclamant: Expotrans Valencia, SL, representada per Cayetano Espinosa Sánchez. Reclamat: Tec Instalaciones, SL, que no compareix a l'acte de vista.  
A València, el 6 d'octubre de 2009 i a les 12,05 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-228/09 i es realitza la vista oral respecte de la següent reclamació: impagament de ports. Citació per anunci de l'ajuntament. Incompareixença del demandat.  
Iniciada la vista oral pel president es comprova la identitat de la part compareixent i la qualitat amb què intervé. S'informa que davant de la reiterada impossibilitat de citació i notificació realitzada a través de Correus i de la policia local, es va publicar en el tauler d'anuncis de l'Ajuntament de Catarroja (València) per ser l'últim domicili social conegut.  
En compliment d'este tràmit consta en l'expedient un certificat expedit pel funcionari de l'Ajuntament que manifesta la impossibilitat de citació a través de la policia local que, personada en el domicili de la mercantil Tec Instalaciones, SL, no va ser possible el lliurament de la notificació i citació, per la qual cosa es va procedir a l'exposició en el tauler d'edictes durant els dies del 09.09.2009 al 25.09.2009.   
Concedida la paraula a la reclamant basa la demanda en els següents antecedents de fet  
1. Es ratifica en tots els motius de la demanda i manifesta que, com a conseqüència de les relacions comercials existents entre les parts, la reclamant va realitzar, per compte de la reclamada, diversos transports que estan especificats en el text de les factures adjuntes a la demanda. Conclosos estos es va presentar al cobrament la factura núm. 100 de 28.02.2009 per import de 55,68 euros, segons s'ha acreditat amb els documents adjunts a la demanda.   
Sol·licita que, amb el reconeixement previ del seu dret, es condemne la reclamada al pagament de la quantitat 55,68 euros pels transports realitzats.  
S'apliquen els següents fonaments jurídics:  
1. La competència territorial de la Junta, de la qual res s'al·lega, està determinada en els articles 6 i 7.2 del Reglament de la LOTT (RD 1211/90).   
2. La submissió està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que li dóna l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: "es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat". No consta en l'expedient que s'haja fet cap manifestació en el sentit preceptuat.   
3. Donada l'absència de la vocal representant d'empreses carregadores que va excusar la seua assistència, el present laude es dicta de conformitat amb la previsió continguda en l'apartat 7 de l'article 9 del ja mencionat RD 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa que "la inassistència de qualsevol dels membres de la Junta, a excepció del president, no impedirà que es dicte el laude".  
4. De les manifestacions realitzades en la vista es deduïx que, efectivament, els ports que són reclamats en esta demanda i la factura dels quals hi consta adjunta van ser realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Expotrans Valencia, SL, representada per Cayetano Espinosa Sánchez contra Tec Instalacions, SL, per haver quedat acreditat que es van realitzar els transports demandats, la qual cosa dóna un dret de cobrament a la reclamant.  
Per tot això Tec Instalaciones, SL, haurà de pagar a Expotrans Valencia, SL, la quantitat de cinquanta-cinc euros amb seixanta-huit cèntims (55,68 euros).  
Contra esta resolució es pot interposar únicament acció d'anul·lació davant de la Audiència Provincial de València, que haurà de presentar-se dins dels dos mesos següents de la notificació del laude per les causes específiques previstes en la Llei 60/2003, de 23 de desembre, d'Arbitratge, i d'acord amb el procediment previst en la mencionada llei, o d'aclariment davant de la Junta Arbitral de Transports de València, dins dels deu dies següents de la notificació d'este.  
Contra el laude arbitral ferm només pot interposar-se recurs de revisió, d'acord amb el que establix la legislació processal per a les sentències processals fermes.»  
Els terminis esmentats de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
València, 25 de novembre de 2009.- El president de la Junta Arbitral de Transports de València: Ramón Escrig Moreno.